Victoria Principalová

Victoria Principalová (; * 3. január 1950, Fukuoka, Japonsko) je americká herečka, producentka, podnikateľka a autorka. Je známa vďaka televíznemu seriálu Dallas (19781997), kde stvárnila rolu Pamely Barnes Ewing.

Detstvo a mladosť 
Principalová sa narodila ako najstaršia z dvoch dcér, seržanta letectva Spojených štátov, Victora Rocca Principala, ktorý bol v tom čase umiestnený vo Fukuoke, v Japonsku. Z otcovej strany, má talianskych predkov. Prvé tri mesiace života strávila v Japonsku. Neskôr žila v Anglicku, v Portoriku, v Massachusetts, na Floride a v Georgii. Počas jej života v Anglicku, navštevovala Royal Ballet School.

Ako päťročná sa prvý krát objavila v televíznej reklame. Po doštudovaní strednej školy študovala medicínu. Krátko po prvom ročníku mala vážnu nehodu a bola mesiace hospitalizovaná v nemocnici. Neskôr sa začala zaujímať o herectvo. Súkromne študovala u Jeana Scotta v Londýne a v roku 1971 sa presťahovala do Los Angeles.

Kariéra

Herectvo 
Jej prvá herecká rola bola v roku 1972 po boku herca Paula Newmana, vo filme Život a doba sudcu Roya Beana. Za svoj herecký výkon získala nomináciu na herecké ocenenie Zlatý glóbus, v kategórii Najlepší ženský objav. Bola obsadená do katastrofického filmu Zemetrasenie, z roku 1974. Neskôr sa objavila v menších filmových a televíznych rolách ale sústredila sa skôr na štúdium práva a venovala sa tiež vyhľadávaniu hereckých talentov.

Na konci roku 1977 sa jej dostal do rúk scenár televízneho seriálu Dallas a mala znova ambíciu sa vrátiť k hereckej kariére. Principalová bola súčasťou televízneho seriálu od roku 1978 do roku 1987. V roku 1983 získala svoju druhú nomináciu na Zlatý glóbus, za jej herecký výkon v televíznom seriály Dallas.

Účinkovala tiež vo vedľajších úlohách v televíznych seriáloch, z ktorých niektoré produkovala prostredníctvom vlastnej produkčnej spoločnosti, Victoria Principal Productions. V roku 1993 si zahrala v trilery Vražda na Rio Grande.

V roku 2000 prijala jednu z rol v telenovele Titani, ktorú režíroval Aaron Spelling. Pôvodne bolo natočených trinásť epizód ale nízka sledovať zabezpečila to, že bolo uverejnených len jedenásť a zrušenie seriálu. Po ukončení seriálu sa Principalová naplno venovala svojej spoločnosti Principal Secret, ktorá sa zaoberala starostlivosťou o pleť a filantropickým aktivitám.

Podnikanie 
Krátko po tom, ako opustila televízny seriál Dallas, založila svoju vlastnú produkčnú spoločnosť, s názvom Victoria Principal Productions, ktorá vyrába prevažne televízne filmy.

V polovici osemdesiatych rokov, sa začala tiež aktívne venovať starostlivosti o pleť, na prírodnej báze a v roku 1989 vytvorila samozvanú líniu produktov starostlivosti o pleť, s názvom Principal Secret. V roku 2000 sa stala členkou Spoločnosti kozmetických chemikov (SCC). Po viacerých dosiahnutých úspechov s firmou v roku 2019 oznámila, že odstupuje a prenecháva svoju firmu Guthy Renker a viac sa zameriavala na svoju nadáciu Victoria Principal Foundation for Thoughtful Exiscente.

Spisovateľstvo 
V osemdesiatych rokoch sa Principalová stala jedným z najpredávanejších autorov. Napísala tri knihy o kráse, starostlivosti o pleť, zdraví, kondícii a celkovej pohode. V roku 2000 napísala svoju štvrtú knihu, ktorá vyšla o rok neskôr.

Súkromný život 
Principalová bola dva krát vydatá a rozvedená a obe jej manželstvá boli bezdetné. V roku 1978 sa vydala za Christophera Skinnera, no ich manželstvo skončilo rozvodom v roku 1981. Neskôr mala vzťah s Andym Gibbom. Spoločne nahrali aj singel s názvom All I Have to Do Is Dream. Vzťah sa skončil o necelý rok neskôr, kvôli Gibbovej závislosti na drogách.

V júni 1985 sa vydala za plastického chirurga, Dr. Harryho Glassmana. Spoločne žili v Beverly Hills. Ich manželstvo skončilo v roku 2006. Krátko po tom, sa presťahovala do Malibu v Kalifornii. Vlastní nehnuteľnosti v Big Sur a vo Švajčiarsku.

V roku 2012 vybudovala ranč mimo Los Angeles, ktorý zachraňuje a rehabilituje zvieratá. Vlastní tiež nadáciu Victoria Principal Foundation for Thoughtful Exiscente, ktorá pomáha dotovať ekologické hnutie.

Iné projekty

Zdroj 

Filmové herečky USA
Televízne herečky USA
Spisovatelia USA
Spisovatelia literatúry faktu
Podnikatelia USA
Osobnosti USA talianskeho pôvodu
Osobnosti USA anglického pôvodu